Behandlingstypen kan kun afklares ved en forundersøgelse hos en af vores erfarne læger, som er specialister i aknear. Ved forundersøgelsen vil vi også drøfte antallet af behandlinger, prisen for behandling og besvare dine øvrige andre spørgsmål. Vi vil altid foretage en grundig undersøgelse og hudanalyse for at fastslå typen af aknear. Det er ikke muligt ud fra tilsendte billeder eller beskrivelser at fastslå, hvilken behandling, der er den rigtige for dig, så du bør møde op til en forundersøgelse ved speciallægen for at få den bedste vurdering. Vurdering af aknear er en 3D procedure, hvor det er yderst vigtigt at belyse huden fra forskellige vinkler i et mørkt lokale, hvor dine ar fremtræder mere tydeligt. Det er vigtigt at se dig bevæge dine ansigtsmuskler for at vurdere eventuelle fikserende artråde i underhuden og mærke på huden, om der er fasthed i dybden, hvilket tyder på dyb fibrose (arvæv) og eller vævstab (atrofi).